CELEX: 32009R1027
Language: lt
Date: 2009-10-29 00:00:00
Title: 2009 m. spalio 29 d. Komisijos reglamentas (EB) Nr. 1027/2009, kuriuo patvirtinami neesminiai saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai ( Morbier (SKVN))

30.10.2009   
            
            
               LT
            
            
               Europos Sąjungos oficialusis leidinys
            
            
               L 283/34
            
         
      KOMISIJOS REGLAMENTAS (EB) Nr. 1027/2009
   2009 m. spalio 29 d.
   kuriuo patvirtinami neesminiai saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai (Morbier (SKVN))
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 9 straipsnio 2 dalies antrą sakinį,
   kadangi:
   
               (1)
            
            
               Remdamasi Reglamento (EB) Nr. 510/2006 9 straipsnio 1 dalies pirma pastraipa ir jo 17 straipsnio 2 dalimi Komisija išnagrinėjo Prancūzijos pateiktą saugomos kilmės vietos nuorodos „Morbier“, įregistruotos Komisijos reglamentu (EB) Nr. 2400/96 (2), iš dalies pakeisto Reglamentu (EB) Nr. 1241/2002 (3), specifikacijos pakeitimų paraišką.
            
         
               (2)
            
            
               Paraiška siekiama iš dalies pakeisti specifikaciją – patikslinti pieno apdorojimo ir priedų naudojimo gaminant „Morbier“ sūrį sąlygas. Taikant šiuos metodus siekiama užtikrinti, kad būtų išsaugotos svarbiausios SKVN žymimo produkto savybės.
            
         
               (3)
            
            
               Komisija išnagrinėjo šį pakeitimą ir nusprendė, kad jis pagrįstas. Pagal Reglamento (EB) Nr. 510/2006 9 straipsnį pakeitimas nėra esminis; Komisija gali jį patvirtinti netaikydama minėto reglamento 5, 6 ir 7 straipsniuose nurodytos procedūros,
            
         PRIĖMĖ ŠĮ REGLAMENTĄ:
   1 straipsnis
   Saugomos kilmės vietos nuorodos „Morbier“ specifikacija iš dalies keičiama pagal šio reglamento I priedą.
   2 straipsnis
   Pagrindinių specifikacijos duomenų konsoliduota santrauka pateikiama šio reglamento II priede.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2009 m. spalio 29 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 93, 2006 3 31, p. 12.
   
      (2)  OL L 327, 1996 12 18, p. 11.
   
      (3)  OL L 181, 2002 7 11, p. 4.
   
      I PRIEDAS
      Patvirtinami tokie saugomos vietos kilmės nuorodos „Morbier“ specifikacijos pakeitimai:
      
         „Gamybos būdas“
      
      Specifikacijos 5 punktas, kuriame aprašomas produkto gamybos būdas, iš dalies keičiamas šiomis nuostatomis:
      
                  —
               
               
                  Antroji pastraipa:
                  
                              yra
                           
                           
                              :
                           
                           
                              
                                 „Pieną leidžiama iš dalies nugriebti, į jį pridėti šliužo fermento, pieno fermentų ar nustatytų pagalbinių gamybos medžiagų. Į jį pridėti kitokių medžiagų arba jas pašalinti draudžiama.“,
                              
                           
                        
                              turi būti
                           
                           
                              :
                           
                           
                              
                                 „Pieną leidžiama iš dalies nugriebti, į jį pridėti šliužo fermento, pieno fermentų, druskos ir vandens varškei nuplauti. Gaminant į pieną pridėti kitokių medžiagų arba jas pašalinti draudžiama.“.
                              
                           
                        
            
                  —
               
               
                  Pridedamos šios nuostatos:
                  
                     „(…) Pienas fermentuojamas tik naudojant šliužo fermentą.
                     (…) Prieš koaguliaciją tirštinti pieną iš dalies pašalinant dalį skystųjų medžiagų draudžiama.
                     (…) Be to, leidžiama pašalinti dalį laktozės varškę nuplaunant vandeniu.
                     (…) Pieno žaliavą, gaminamus produktus, varškę ir šviežią sūrį laikyti neigiamoje temperatūroje draudžiama.
                     Šviežią ir nokinamą sūrį laikyti modifikuotoje atmosferoje draudžiama.“
                  
               
            
   
      II PRIEDAS
      
         SANTRAUKA
      
      Tarybos reglamentas (EB) Nr. 510/2006 dėl žemės ūkio produktų ir maisto produktų saugomų geografinių nuorodų ir saugomų kilmės vietos nuorodų
      
         „MORBIER“
      
      EB Nr.: FR-PDO-0105–0179/29.3.2006
      
         SKVN (X) SGN ( )
      
      Šioje santraukoje informacijos tikslais pateikiami pagrindiniai produkto specifikacijos elementai.
      1.   Kompetentinga valstybės narės įstaiga
      
      
                  Pavadinimas
               
               
                  :
               
               
                  Institut national de l’origine et de la qualité
               
            
                  Adresas
               
               
                  :
               
               
                  51 rue d’Anjou, 75008 Paris, FRANCE
               
            
                  Telefonas
               
               
                  :
               
               
                  +33 153898000
               
            
                  Faksas
               
               
                  :
               
               
                  +33 153898060
               
            
                  El. paštas
               
               
                  :
               
               
                  info@inao.gouv.fr
               
            2.   Grupė
      
      
                  Pavadinimas
               
               
                  :
               
               
                  Syndicat interprofessionnel de défense du Morbier
               
            
                  Adresas
               
               
                  :
               
               
                  Valparc, Espace Valentin, 25048 Besançon Cedex, FRANCE
               
            
                  Telefonas
               
               
                  :
               
               
                  +33 381532230
               
            
                  Faksas
               
               
                  :
               
               
                  +33 381535931
               
            
                  El. paštas
               
               
                  :
               
               
                  syndicatdumorbier@wanadoo.fr
               
            
                  Sudėtis
               
               
                  :
               
               
                  gamintojai ir (arba) perdirbėjai (X) kiti ( )
               
            3.   Produkto rūšis
      
      
                  1.3. klasė
               
               
                  Sūriai
               
            4.   Specifikacija
      
      (Reglamento (EB) Nr. 510/2006 4 straipsnio 2 dalyje pateiktų reikalavimų santrauka)
      4.1.   Pavadinimas
      
      „Morbier“
      4.2.   Apibūdinimas
      
      „Morbier“ yra slėgtas, nekaitintas, cilindro, kurio išorinis kraštas yra išgaubtas, o pagrindai plokšti, formos žalio karvės pieno sūris. Jo nuo šviesiai pilkos iki gelsvai oranžinės spalvos žievė natūrali, lygi ir vientisa. Sūrio minkštimas dramblio kaulo ar gelsvos spalvos, su plonu pelėsio sluoksniu ties kuriuo gali susiformuoti ertmė. Minkštimas subtilios tekstūros, lankstus, sviestingas ir tirpstantis burnoje, šiek tiek jaučiamas grietinės skonis. Pagrindinė jo ypatybė – per centrą einanti juoda horizontali linija. Svoris 5–8 kg, skersmuo 30–40 cm, o aukštis 5–8 cm. Riebalų kiekis (riebalai sausojoje medžiagoje) ne mažesnis kaip 45 %, o nugriebto pieno sūrio drėgnis negali viršyti 67 %.
      4.3.   Vietovė
      
      Pienas gaunamas, o sūriai gaminami ir brandinami nustatytoje vietovėje, kuriai priklauso visos Doubs ir Jura departamentų komunos (išskyrus Chemin kantono komunas), taip pat 16 Ain departamento komunų (Apremont, Bellegarde-sur-Valserine, kurios dalis atitinka buvusios Coupy komunos, Belleydoux, Champfromier, Charix, Chézery-Forens, Confort, Echallon, Giron, Lancrans, Leaz, Lelex, Mijoux, Plagne, Montanges ir Saint-Germain-de-Joux) bei 13 Saône et Loire departamento komunų (Beaurepaire-en-Bresse, Beauvernois, Bellevesvre, Champagnat, Cuiseaux, Flacey-en-Bresse, Fretterans, Joudes, Mouthier-en-Bresse, Sagy, Saillenard, Savigny-en-Revermont ir Torpes).
      4.4.   Kilmės įrodymas
      
      Melžiamų karvių banda turi būti šeriama pašarais iš natūralių nustatytoje vietovėje esančių pievų. Į pieno perdirbimo įmonę gali būti pristatomas tik reikalavimus atitinkantis pienas. Kiekvienas pieno gamintojas, perdirbimo ir nokinimo įmonė užpildo tinkamumo deklaraciją, kurią užregistruoja INAO. Visi ūkio subjektai privalo INAO pateikti šios ūkio šakos subjektų, su kuriais turima ryšių, sąrašus ir kitus pieno bei sūrių kilmei, kokybei ir gamybos sąlygoms patikrinti reikalingus dokumentus. Sūrį identifikuoti padeda geltona kazeino etiketė. Gaminant sūrį ji klijuojama ant kiekvienos galvos šono. Joje nurodomas pagaminimo mėnuo ir diena. Ant sūrio galvų klijuojamų etikečių aiškiai nurodoma įmonė, kurioje sūris brandintas (asmens vardas ir pavardė arba įmonės pavadinimas ir adresas). Kiekviena įmonė, o prireikus ir atskiri jos cechai, kas mėnesį turi pateikti tinkamai užpildytą statistinių SKVN „Morbier“ sūrio gamybos ir prekybos duomenų formą, kaip to reikalauja už „Morbier“ sūrio apsaugą atsakinga tarpšakinė asociacija (pranc. Syndicat Interprofessionnel de Défense du Morbier).
      Siekiant patikrinti SKVN žymimo produkto savybes, atliekamas analitinis ir organoleptinis tyrimas, skirtas užtikrinti šiam tyrimui pateiktų produktų kokybę ir tipiškumą.
      4.5.   Gamybos būdas
      
      Pienas turi būti gaunamas, o sūriai gaminami ir brandinami tik nustatytoje vietovėje.
      „Morbier“ sūriui gaminti naudojamas tik Montbéliarde arba Prancūzijos Simmental veislių karvių pienas. Banda ganoma pagal vietinius papročius. Faktiškai naudojamas ūkio ganyklų plotas – bent vienas hektaras vienai melžiamai karvei. Melžiamų karvių davinio pagrindą turi sudaryti pašaras iš vietovės ganyklų. Melžiamų karvių racione siloso produktų ir kitų fermentinių pašarų, įskaitant į plastiką įpakuotus ritinius negalima naudoti ištisus metus. „Morbier“ sūris gaminamas tik iš žalio karvės pieno. Pieną leidžiama iš dalies nugriebti, į jį pridėti šliužo fermento, pieno fermentų ar druskos (natrio chlorido). Į jį pridėti kitokių medžiagų arba jas pašalinti draudžiama. Į iki 40 °C arba aukštesnės temperatūros pašildytą pieną pridedama šliužo fermento. Varškė susmulkinama maždaug 1 cm dydžio gabalėliais. Varškei nuplauti galima pridėti vandens. Nukošus varškė truputį suslegiama ir formuojamos bandutės. Kiekviena jų pjaunama į dvi dalis. Horizontali juoda juosta padaroma prieš suslėgimą vieną iš jos pusių ištepant išimtinai tik blukinamosiomis medžio anglimis (carbo medicinalis vegetalis). Sūris nokinamas ne trumpiau kaip 45 dienas nuo pagaminimo dienos 7–15 °C temperatūroje. Žievė susidaro tik plaunant sūdytu vandeniu, į kurį pridedama pieno fermentų. Dažiklius naudoti draudžiama.
      4.6.   Ryšys
      
      Sūris pavadintas „Morbier“ pagal Morbjė komunos, esančios Franche-Comté Jura departamente, 15 kilometrų nuo Prancūzijos sienos su Šveicarija, pavadinimą. Patvirtinta, kad sūris ten gaminamas nuo XVIII amžiaus. Tuo laikotarpiu gamyba telkėsi daugiausia vienoje vietoje Jura departamente. Iš pradžių sūrs gamintas tik ūkiuose, vėliau Jura kalnų masyvo teritorijoje esančiuose sūrio gamybos kooperatyvuose (pranc. fruitières). Jau 1942 m. dekretu nustatyta, kad „Morbier“ gaminamas Jura ir Doubs departamentuose.
      „Morbier“ sūris gaminamas Jura kalnų masyvo aukštikalnių pievose, kurių natūrali augalų įvairovė sudaro sąlygas gaminti aukštos kokybės ir ypatingų savybių turintį pieną ir sūrį. Gamybos sąlygos nustatytos taip, kad būtų atspindimos ir produkte išreikštos regiono savybės.
      4.7.   Kontrolės įstaiga
      
      
                  Pavadinimas
               
               
                  :
               
               
                  Institut national de l’origine et de la qualité (INAO)
               
            
                  Adresas
               
               
                  :
               
               
                  51 rue d’Anjou, 75008 Paris, FRANCE
               
            
                  Telefonas
               
               
                  :
               
               
                  +33 153898000
               
            
                  Faksas
               
               
                  :
               
               
                  +33 153898060
               
            
                  El. paštas
               
               
                  :
               
               
                  info@inao.gouv.fr
               
            INAO yra juridinio asmens statusą turinti viešoji administracinė įstaiga, pavaldi Žemės ūkio ministerijai.
      INAO atsako už kilmės nuoroda žymimų produktų gamybos sąlygų kontrolę.
      
                  Pavadinimas
               
               
                  :
               
               
                  Direction générale de la concurrence, de la consommation et de la répression des fraudes (DGCCRF)
               
            
                  Adresas
               
               
                  :
               
               
                  59 boulevard Vincent Auriol, 75703 Paris Cedex 13, FRANCE
               
            
                  Telefonas
               
               
                  :
               
               
                  +33 144871717
               
            
                  Faksas
               
               
                  :
               
               
                  +33 144973037
               
            DGCCRF yra Ekonomikos, finansų ir pramonės ministerijos tarnyba.
      4.8.   Ženklinimas etiketėmis
      
      Kiekvienoje ant SKVN „Morbier“ lipdomoje etiketėje nurodomas saugomos kilmės vietos nuorodos pavadinimas, įrašytas raidėmis, kurių dydis ne mažesnis kaip ant etiketės esančios didžiausios raidės ir užrašas „Appellation d’Origine Controlée“ (Saugoma kilmės vietos nuoroda). Ant etiketės privalo būti nurodytas gamintojo pavadinimas ir adresas.